གནས་མཇལ་སྐབས་སྣེ་ཤན་མས་ཏུན་ཧོང་གི་གཏེར་ཡིག་དང་ལྡེབས་རིས་མང་པོ་དབྱིན་ཇི་དང་ཨ་རི།ཧྥ་རན་སི་སོགས་ཀྱི་གནའ་རྫས་རྟོག་ཞིབ་པ་ཡོང་ནས་རྐུ་འཁྱེར་བྱས་པས།རང་རྒྱལ་གྱི་རིག་གནས་ལ་གྱོང་གུན་དང་གཏོར་བརླག་ཚབ་ཆེན་བཏང་ཚུལ་སོགས་ལབ་དུས།རྒྱ་རིགས་བློ་མཐུན་མང་པོ་ཞིག་གིས་བདེན་པའི་མགོ་བོ་ནང་དུ་བཀུག་པར་བྱེད་མོད།ཞིབ་ཏུ་བསམ་ན་ཏུན་ཧོང་གི་གཏེར་ཡིག་དང་ལྡེབས་རིས་དེ་འདྲའི་མང་པོ་ཞིག་ཕྱི་གླིང་བ་དེ་དག་གིས་འཁྱེར་སོང་བ་ནི་དངོས་གནས་འགྲིག་པར་འདོད་དེ།གལ་ཏེ་གནའ་རྫས་དེ་འདྲའི་འབོར་ཆེན་ཞིག་ཀྲུང་གོར་ལུས་ཡོད་པ་ཡིན་ན་དེ་དུས་ཀྲུང་གོར་རིག་རྫས་སྲུང་སྐྱོབ་ཁང་ཚད་ལྡན་མེད་ལ།ཕྱོགས་གཞན་ནས་ཆིན་རྒྱལ་རབས་དང་ཀྲུང་ཧྭ་མིན་གོའི་དམག་འཁྲུགལྷག་པར་དུ་རིག་གསར་གྱི་རླུང་འཚུབ་སོགས་ཀྱིས་མིང་གི་ལྷག་མར་མི་འགྱུར་བའི་ངེས་པ་ག་ལ་ཡོད་སྙམ་སོང་།